Source: https://www.otazkanapravnika.eu/sk/pravny-blog/od-1-jula-2016-su-uz-v-platnosti-nove-procesne-kodexy
Timestamp: 2019-08-25 22:36:49+00:00

Document:
Od 1. júla 2016 sú už v platnosti nové procesné kódexy | Otázka Na právnika
Prečítaných: 819 656
autor: Otázka na právnika, 6 Jul, 2016
Od 1. júla 2016 sú platné a účinné tri nové procesné kódexy:
Civilný sporový poriadok,
Civilný mimosporový poriadok a
Dotýka súdnych konaní, kde strany v konaní väčšinou tvrdia opak, teda sú v „spore“.
Civilný sporový poriadok už v nadväznosti na projekt elektronizácie justície predpokladá o. i. doručovanie písomností do elektronickej schránky. Ten, komu sa má doručovať písomnosť, môže požiadať, aby sa mu táto doručovala na jeho elektronickú adresu (e-mail).
Zavádza sa princíp prísnej zodpovednosti za správnosť údajov zapísaných vo verejných registroch a s tým spojená prísna fikcia doručovania. Ak sa súdu nepodarí doručiť písomnosť na tieto evidované adresy fyzických či právnických osôb, súd nie je povinný zisťovať, kam by mohol písomnosť ešte doručovať. Jedinou výnimkou, kedy súd musí robiť aj ďalšie šetrenia na zistenie skutočného pobytu žalovaného, je doručovanie žaloby a platobného rozkazu.
Súd môže určiť lehotu, v ktorej musia strany pod hrozbou sankcie predložiť všetky tvrdenia. Sankciou v tomto prípade bude, že na ďalšie tvrdenia súd nemusí prihliadať.
Zavádza sa nový inštitút predbežného prejednania sporu, ktorý má slúžiť na vyjasnenie predmetu sporu a vydiskutovanie si procesných možností. Súd v rámci predbežného prejednania sporu zistí splnenie procesných podmienok, prípadne príjme opatrenia na odstránenie nedostatkov a pokúsi sa o zmier.
Budú platiť osobitné procesné postupy, ktoré poskytnú určitej skupine subjektov zvýšenú ochranu oproti všeobecnej právnej úprave. Súdy budú tieto slabšie strany viac poučovať, a to nad rámec všeobecnej poučovacej povinnosti.
Skrátené konanie sa využije pri klasickom platobnom rozkaze a európskom platobnom rozkaze. Súdy budú môcť vydať nielen rozsudok pre zmeškanie žalovaného, ale aj rozsudok pre zmeškanie na strane žalobcu, čím jeho žalobu zamietnu. Súdy budú môcť takisto vydať rozsudok pre uznanie nároku.
nové typy pokút, ktoré majú ambíciu zabrániť prieťahom v konaní (napr. pokuta advokátovi za podanie neprípustného alebo nedôvodného dovolania).
Sprísňujú na podmienky na odročenie pojednávania,
Zjednodušuje sa úprava trov konania. Opätovne sa zavádza rozhodovanie o náhrade trov konania bez návrhu
Zákaz tzv. „pinpongovania“ – ak odvolací súd rozhodnutie súdu prvej inštancie zruší a vec vráti na ďalšie konanie a následne bude po opätovnom rozhodnutí súdu prvej inštancie voči tomuto rozhodnutiu podané odvolanie, nesmie už odvolací súd rozhodnúť tak, že vec opätovne zruší a vráti súdu prvej inštancie.

References: súd 
 súd 

Súd 
 súd 
 Súd 
 súd 
 súd